Per-Mathias Høgmo

Per-Mathias Høgmo (født 1959) er en norsk fotballtrener og tidligere fotballspiller som kommer fra Gratangen kommune.

Han har vært spiller og trener for en rekke lag i Sverige og Norge, blant annet Tromsø IL, Moss Fotballklubb, Rosenborg Ballklub, Molde Fotballklubb, det norske kvinnelandslaget, og det norske herrelandslaget, samt flere aldersbestemte landslag, blant dem U21-landslaget for menn. Han er den eneste treneren som har trent både det norske dame- og herrelandslaget i fotball. Han trente det norske kvinnelandslaget som tok gull under OL i Sydney i 2000.

 Spillerkarriere 
Per-Mathias Høgmo var spiss på 1980-tallet da  spilte seg opp i norsk eliteserien for første gang. Han kom til klubben i 1983 i en overgang til Tromsø Idrettslag sammen med Tore Rismo. Overgangssummen var tilsammen  kroner, ,- for Høgmo og ,- for Rismo. Med trenere som Torkild Brakstad og Tommy Svensson oppnådde laget sølv og bronse i serien, samt å bli cupmester i 1986.

Høgmo var profesjonell i IFK Norrköping i Allsvenskan en kort periode midt på 1980-tallet etter å ha blitt solgt fra  for  kroner, men vendte tilbake til samme klubb midt i 1986-sesongen. Høgmo spilte 95 seriekamper og 26 cupkamper for TIL og laget til sammen 32 mål.

Han debuterte for TIL 2. august 1981 mot Sunndal og spilte sin siste kamp for laget mot Moss 25. mai 1989. 

Som spiller har Høgmo cup-gull med Tromsø IL etter seieren over  i 1986. Han spilte én A-landskamp, og fire G19-kamper for .

Etter å ha sagt seg ferdig på øverste nivå, spilte Høgmo ferdig 1989-sesongen som spillende trener for moderklubben Gratangen.

 Detaljert oversikt 
KlubbSesongLigaCupEuropacupTotaltDivisjonKampMålKampMålTurneringKampMålKampMålFotballklubben Mjølner19781. divisjon Avd. C - - -19791. divisjon Avd. B - - -19801. divisjon Avd. A - - -Tromsø Idrettslag19811. divisjon Avd. B110 - - -Fotballklubben Mjølner19821. divisjon Avd. A - - -19831. divisjon Avd. B - - -Tromsø Idrettslag19841. divisjon Avd. B2210 - - -19851. divisjon Avd. B235 - - -IFK Norrköping1985Allsvenskan1986AllsvenskanTromsø Idrettslag1986Eliteserien142 - - -1987Eliteserien229Cupvinnercupen1988Eliteserien41 - - -1989Eliteserien40 - - -Gratangen1989 - - -Totalt karriere

 Trener, kommentator og toppfotballsjef 

 Det norske kvinnelandslaget 
I perioden 1997–2000 ledet han det norske kvinnelandslaget i fotball. Hans høydepunkt som landslagssjef kom i 2000, da han ledet Norge til OL-gull, etter at USA ble slått i finalen.  

 Rosenborg BK menn 
Han ble ansatt som hovedtrener for  8. august 2005, med kontrakt frem til 1. januar 2008, men trakk seg fra jobben 31. oktober 2006 med bakgrunn i at han ville «gjøre noe annet». Dette kom i en tid hvor Høgmo ikke hadde trent klubben i en periode, etter at han sommeren 2006 ble sykmeldt. Han hadde derfor permisjon fra jobben da Rosenborg sikret seriemesterskapet høsten 2006. 

Før han overtok Rosenborg jobbet Høgmo som ekspertkommentator i NRKs fotballmagasin 4-4-2. 

 Toppfotballsjef 
Høgmo var ansatt som toppfotballsjef i Norges Fotballforbund fra desember 2006 til desember 2008.

 Tromsø IL og doktorgradsstudier 
I januar 2009 overtok han . Han skrev under en 2-årskontrakt og tok dermed fatt som trener for klubben for tredje gang i karrieren. Høgmo varslet sommeren 2012 at han kom til å slutte etter sesongslutt. 

Han startet i 2010 arbeidet med en doktorgrad i prestasjonskultur ved Universitetet i Tromsø.Universitetet i Tromsø: Høgmo får verdens beste trenerutdannelse Den var planlagt ferdigstilt i 2016. Han gikk inn i 2013 som fulltidsstudent. 

 Djurgården 
Den 15. mai 2013 offentliggjorde Høgmo at han tok over som trener for svenske Djurgården.

 Det norske landslaget for menn 
Den 27. september 2013 ble Høgmo ansatt som ny landslagssjef for .Fotball.no – Høgmo ny landslagssjef - Leder landslaget i høstens kamper (Av Mari Stanisic Waagaard. Publisert og besøkt 27. september 2013)Per-Mathias Högmo blir norsk förbundskapten    på dif.se/2013/ Publisert 27. september 2013. Besøkt 29. september 2013.  

Den 11. oktober 2013 debuterte Høgmo som landslagssjef i 3-0-tapet borte mot  i kvalifiseringen til VM i Brasil 2014. Etter 10 seire, 7 uavgjorte og 18 tap, sluttet han som landslagstrener i november 2016.

 Fredrikstad FK 
Den 1. desember 2017 ble han ansatt som ny hovedtrener for .Per-Mathias Høgmo er ny FFK-trener

 BK Häcken (Sverige) 
Sommeren 2021 ble han hovedtrener for BK Häcken i Allsvenskan.Daniel Kjellgren: Nysgjerrig-Per - Portrettintervju i Aftenposten 23. juli 2022Per-Mathias Högmo blir BK Häckens nya tränare

I 2022 vant  og Høgmo Allsvenskan 2022. Dette var også  første seriegull.Høgmo-triumf i Sverige – ledet Häcken til historisk seriemesterskapnifs

 Urawa Red Diamonds (Japan) 
Den 8. desember 2023 ble han ansatt som ny hovedtrener for den japanske klubben Urawa Red Diamonds.Announcement of appointment of Pair Matthias Hegumo as coach

 Molde FK 
Den 9. januar 2025 kunngjorde Molde Fotballklubb at klubben hadde ansatt Høgmo som herrelagets nye hovedtrener. 14. september, etter 21 serierunder og Molde på 11. plass i eliteserien, ble kontrakten med Høgmo sagt opp med øyeblikkelig virkning. Manglende sportslige resultater ble oppgitt som bakgrunn for beslutningen.

 Ludogorets 
Den 21. november 2025 ble han trener for Ludogorets i Bulgaria.

 Meritter 
 Opprykk til eliteserien med Moss FK i 1995
 Ledet kvinnelandslaget til 4.-plass i VM i 1999, og OL-gull i 2000
 Førte Tromsø til Royal League i 2004 (4.-plass i eliteserien)
 Førte Rosenborg til gruppespillet i Mesterligaen 2005/2006
 Allsvenskan-mester i 2022 med BK Häcken
 Svensk cupmester i Svenska cupen 2022–2023 med BK Häcken

 Referanser 

 Eksterne lenker 




Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Trenere for norske fotballandslag
Kategori:Norske fotballspillere i Sverige
Kategori:Fotballspillere for Tromsø IL
Kategori:Fotballspillere for IFK Norrköping
Kategori:Fotballspillere for FK Mjølner
Kategori:Fotballtrenere for Tromsø IL
Kategori:Fotballtrenere for Moss FK
Kategori:Fotballtrenere for Rosenborg Ballklub
Kategori:Fotballtrenere for Djurgårdens IF Fotboll
Kategori:Fotballtrenere for Fredrikstad FK
Kategori:Fotballtrenere for BK Häcken
Kategori:Fotballtrenere for Urawa Red Diamonds
Kategori:Fotballtrenere for Molde FK
Kategori:Trenere for Norges kvinnelandslag i fotball
Kategori:Trenere for Norges herrelandslag i fotball
Kategori:Ekspertkommentatorer (sport)
Kategori:Norgesmestere i fotball
Kategori:Personer fra Gratangen kommune